stanford-oval/wikipedia huggingface dataset:
Kumsusanin aurinkopalatsi

Kumsusanin aurinkopalatsi
Kumsusanin aurinkopalatsi (hangul: 금수산태양궁전; hanja: 錦繡山太陽宮殿; uudistettu latinisaatio: Geumsusan Taeyang Gunjeon) on Pjongjangissa Pohjois-Koreassa sijaitseva mausoleumi.
Kumsusanin aurinkopalatsi valmistui alun perin vuonna 1976 Kumsusan-kokoussalina. Se oli Kim Il-sungin virallinen asumus ja toimisto hänen kuolemaansa (1994) saakka. Kim Jong-ilin noustua valtaan isänsä seuraajana tiloja uudistettiin laajalti ja rakennus muutettiin mausoleumiksi. Se avattiin uudelleen heinäkuussa 1995. Kim Il-sungin palsamoitua ruumista esiteltiin ennen hautaamista pohjoiskorealaisille ja ulkomaisille vieraille. Mausoleumin nimi oli tässä vaiheessa Kumsusan-muistosali. Kim Jong-il kuoli 17. joulukuuta 2011. Hänen ruumiinsa asetettiin näytteille joulukuun 28. päivänä pidettyihin valtiollisiin hautajaisiin saakka. Lisäksi esiteltiin muun muassa Kim Jong-ilin autoa, venettä ja kunnianosoituksia.
Aiemmin Kumsusan-muistosalina tunnettu mausoleumi nimettiin vuonna 2012 Kumsusanin aurinkopalatsiksi ja avattiin sotilasparaatin sekä ilotulitusten kera. Kumsusanin aurinkopalatsia pidetään Mansudaen suuren monumentin ohella pyhänä paikkana Pohjois-Koreassa. Palatsin käytävien pituus on yli kilometri ja lattian pinta-ala 10 700 m². Aukio kompleksin edessä on yli 500 metriä leveä. Palatsin ulkopuolella on sadan hehtaarin kasvihuone, jossa on yli 400 000 puuta.
Pi-Ramses

| Pi-Ramses> 𓉐𓏤𓇳𓄟𓋴𓋴𓌸𓇋𓏠𓈖𓅆𓅆 |
| --- | --- |
 Ramses II:n kolossaalipatsaan varpaat Pi-Ramseksen raunioilla.
Sijainti
 Pi-Ramses
Koordinaatit:  30°47′56″N, 31°50′09″E
Valtio:  Egypti
Paikkakunta:  Qantir, Al-Šarqiyya
Historia
Tyyppi:  kaupunki
Ajanjakso:  n. 1275–1060 eaa.
Kulttuuri:  antiikki
Valtakunta:  muinaisen Egyptin dynastiat
Alue:  Tanites, Delta, Egypti
Pinta-ala:  15 km²
Aiheesta muualla
  Pi-Ramses Commonsissa 
Infobox OKNimi-testi OK: 
Pi-Ramses tai Pi-Ramessu/Pi-Ramesse/Piramesses (egypt. 𓉐𓏤𓇳𓄟𓋴𓋴𓌸𓇋𓏠𓈖𓅆𓅆, Pr-Rꜥw-ms-sw-mry-Jmn, Per-Ra-mes(i)-su-meri-Amun; m.kreik. Ῥαμεσσῆ, Ramessē, kopt. Ϩⲣⲁⲙⲉⲥⲥⲏ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Taniteen nomokseen. Kaupungin arkeologinen kohde sijaitsee lähellä nykyistä Qantirin kylää.
Pi-Ramses oli faarao Ramses II:n pääkaupunki. Se rakennettiin varhaisemman Avariksen (Auaris) kaupungin paikalle tai lähelle, ja se oli aikanaan suuri ja loistokas kaupunki. Kaupungin lyhyempi nimi tarkoittaa ”Ramseksen taloa”. Eräs sen pitkistä nimistä oli Per-Ra-mes(i)-su-meri-Amun-(ankh-wedja-seneb)-pa-ka-aa-en-pa-Ra-Hor-akhti (egypt. 𓉐𓏤𓇳𓄟𓋴𓋴𓌻𓇋𓏠𓈖𓅆𓅆𓋹𓍑𓋴𓅯𓄿𓂓𓏤𓅆𓉻𓏛𓈖𓅯𓄿𓇳𓅆𓅃𓅆𓈌𓏏𓏭𓉐𓉐𓅆𓅆, Pr-Rꜥw-ms-sw-mry-Jmn-(ꜥnḫ-wḏꜣ-snb)-pꜣ-kꜣ-ꜥꜣ-n-pꜣ-Rꜥw-Ḥrw-ꜣḫtj) ja toinen Per-Ra-mes(i)-su-meri-Amun-aa-nakhtu (egypt. Pr-Rꜥw-ms-sw-mry-Jmn-ꜥꜣ-nḫtww).
Maantiede

Pi-Ramses sijaitsi strategisesti tärkeällä paikalla Niilin suiston itäosassa, noin 100 kilometriä pohjoiseen nykyisestä Kairosta. Se oli rakennettu Niilin itäisimmän eli Pelusiakos-suuhaaran (Pelusionin suuhaara) lähellä sijainneille maakummuille. Tulvan aikana kaupunki muuttui joukoksi saaria järvellä. Kaupungissa oli kanavajärjestelmä, ja saarilta toisille kuljettiin veneillä. Kaupunki oli laajuudeltaan 15 neliökilometriä, ja siellä asui yli 300 000 ihmistä. Tämä tekee siitä yhden itäisen Välimeren ja Lähi-idän suurimmista muinaisaikaisista metropoleista.
Historia

Pi-Ramses perustettiin alun perin faarao Seti I:n (n. 1304–1289 eaa.) aikana kuninkaalliseksi asuinpaikaksi. Sen tuonaikaista nimeä ei tunneta. Hänen poikansa ja seuraajansa Ramses II laajensi kaupunkia joskus ennen vuotta 1275 eaa., ja se sai nimensä hänestä. Kaupunki toimi Ramseksen pääkaupunkina ja hänen pohjoiseen suuntautuneiden sotaretkiensä lähtöpaikkana, ja sieltä hänen joukkonsa lähtivät vuonna 1274 eaa. kuuluisaan Kadeshin taisteluun.
Kaupungin sijainti määrittyi mahdollisesti kahdella perusteella. Ensiksikin Ramseksen suvun 19. dynastia halusi hallita pohjoisesta, josta oli kotoisin, siinä missä aiempi 18. dynastia oli kotoisin etelästä, Ylä-Egyptin Thebasta. Toiseksi, varhaisemman Avariksen seudulla oli paljon semiittis-aasialaista väestöä hyksojen kauden jäljiltä, ja Pi-Ramseksesta käsin näitä oli helpompi hallita.
Ramses teki Pi-Ramseksesta Egyptin kauneimman ja vauraimman kaupungin. Kaupungin asukkaisiin kuului paitsi egyptiläisiä, myös jo mainittua Lähi-idän väestöä. Tämä teki siitä aikansa kulttuurisen sulatusuunin. Kaupunki mainitaan Raamatun Toisessa Mooseksen kirjassa paikkana, jossa faarao käytti israelilaisia rakennustyövoimana. Osittain sen vuoksi kertomus israelilaisten paosta Egyptistä yhdistetään Ramses II:n aikaan. Raamatunsuomennoksissa kaupungin nimenä esiintyy Ramses.
Pi-Ramses toimi Egyptin pääkaupunkina vielä Ramses II:n seuraajien aikana. Sen merkitys kuitenkin väheni vähitellen, ja kaupunki hylättiin uuden valtakunnan loppupuolella. Yksi hylkäämisen syy oli Niilin uoman siirtyminen niin, että kaupungin satamia ei enää voitu käyttää. Kaupunki purettiin noin vuonna 1060 eaa. ja sen kivet siirrettiin etelämmäs Tanikseen ja Bubastikseen.
Aiemmin kaupungin nimi on yhdistetty virheellisesti Heliopoliihin tai Heroopoliihin (Per-Atum, Pithom). Kaupungin paikalla on suoritettu kaivauksia vuodesta 1980 lähtien.
Rakennukset ja löydökset

Kaupungissa oli neljä suurta temppeliä, yksi kullakin ilmansuunnalla ja pyhitetty eri jumalille. Pohjoisessa oli Wadjetin temppeli, etelässä Sethin temppeli, idässä Astarten temppeli ja lännessä Amonin temppeli, joka oli kaupungin päätemppeli. Kaupungin läntinen osa Amonin temppelin lähellä oli kuninkaallinen kaupunginosa, jossa kuninkaanpalatsi sijaitsi. Etelässä olivat armeijan parakit, tehtaat, sotilaiden ja hevosten harjoituskenttä, tallit, kauppa-alue ja kaksi satamaa. Idässä ja pohjoisessa olivat asuinkorttelit.
Nykyisin kaupungin jäänteet sijaitsevat Qantirin kylän ja ympäröivien peltojen alla, ja näkyvissä on vain Sethin temppelin raunioita, joitain perustuksia sekä kaksi Ramses II:n kymmenmetrisen patsaan jalkaa.
Aiheesta muualla

Kuvia tai muita tiedostoja aiheesta Pi-Ramses Wikimedia Commonsissa
Horus-nimisen miehen votiivistele Pi-Ramseksesta 19. dynastian ajalta (n. 1279–1213 eaa.).
Koristeltu rakennustiili Ramses II:n palatsista. Metropolitan Museum of Art.
Kytölampi (Petäjävesi, Kumpu)

| Kytölampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°19′58″N, 25°15′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Petäjäveden alue (14.53)
Laskujoki:  oja Heinäjokeen 
Järvinumero:  14.534.1.009
Mittaustietoja
Pinnankorkeus:  172 m  
Pituus:  250 m  
Leveys:  130 m  
Rantaviiva:  0,599 km  
Pinta-ala:  1,629 ha  
Saaria:  ei saaria 
 fiKytölampi 
Kytölampi  on Keski-Suomessa Petäjävedellä Kummun lähellä sijaitseva lampi.
Maantietoa

Lampi on 250 metriä pitkä, 130 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Petäjäveden alueella (14.53), jonka Lammasjoen valuma-alueeseen (14.534) se kuuluu. Lammen vedenpinnan korkeus on 172 metriä mpy.
Laura Cereta

| Laura Cereta |
| --- | --- |

Henkilötiedot
Syntynyt: 1469 Brescia
Kuollut: 1499 (ikä 30)
Vanhemmat:  Silvestro Cereta
Siviilisääty:  leski
Puoliso:  Pietro Serina
Laura Cereta (1469–1499 Brescia) oli renessanssin aikainen humanisti ja feministi. Hän opetti filosofiaa Padovan yliopistossa ja kirjoitti ajatuksiaan pääasiassa kirjeinä.
Elämäkerta

Cereta kävi kaksi vuotta koulua luostarissa ja jatkoi opintojaan isänsä johdolla kotona. Isä, Silvestro Cereta, oli virkamies ja humanisti, joka ajalle epätyypilliseen tapaan suosi naisten koulutusta ja opetti tyttärelleen matematiikkaa, astrologiaa ja uskontoa.
Cereta meni viisitoistavuotiaana naimisiin venetsialaisen kauppiaan Pietro Serinan kanssa, joka kuoli kuumeeseen puolitoista vuotta vihkimisen jälkeen. Cereta jäi lapsettomaksi eikä avioitunut enää uudestaan. Miehensä kuoleman jälkeen hän etsi lohdutusta uskonnosta. Hän  paneutui tieteen kysymyksiin ja julkaisi kirjeensä vuonna 1488 nimellä Epistolae familiares. Hänen isänsä kuoli puoli vuotta kirjeiden julkaisemisen jälkeen. Hänen kirjoituksiinsa kohdistui alkuinnostuksen jälkeen kritiikkiä, ja hänen kirjoittamisintonsa loppui siihen.[lähde? ]
Feminismi

Kirjeissään Cereta puolusti naisen oikeutta koulutukseen ja taisteli naimisissa olevien naisten sortoa vastaan. Hänen kirjeessään Bibolo Sempronille on yksi harvoja keskiaikaisia mainintoja ensimmäisellä vuosisadalla eläneestä naisrunoilijasta  Cornificiasta.
Ksenoestrogeenit

Ksenoestrogeenit ovat elimistön ulkopuolella esiintyviä estrogeeniä jäljitteleviä hormoneita. Ksenoestrogeenit voivat olla joko luonnossa esiintyviä tai ihmisen synteettisesti valmistamia kemiallisia yhdisteitä.
Monet tutkijat pitävät ksenoestrogeenejä vakavina ympäristöhaittoina, jotka toimivat hormonihäirikköinä. Ne voivat aiheuttaa ennenaikaisen murrosiän tai muita lisääntymisterveydellisiä haittoja.
Ksenoestrogeenien tyyppejä > Synteettiset

Bisfenoli A, ftalaatit, polyklooratut bifenyylit, DDT, etinyyliestradioli
Ksenoestrogeenien tyyppejä > Luonnossa esiintyvät

Kasviestrogeenit eli fytoestrogeenit
Mykoestrogeenit eli sieniestrogeenit
Aiheesta muualla

Teemu Kipinoinen: Ravinnon ksenoestrogeenit.  (Lisensiaatin tutkielma)  Helsingin yliopisto, 2020.  Teoksen verkkoversio.
Kuhle Wampe

| Kuhle Vampe> Kuhle Vampe oder: Wem gehört die Welt? |
| --- | --- |

Ohjaaja:  Slatan Dudow
Käsikirjoittaja:  Bertolt Brecht Ernst Ottwald
Tuottaja:  Willi Münzenberg
Säveltäjä:  Hanns Eisler
Kuvaaja:  Günther Krampf
Leikkaaja:  Peter Meyrowitz
Lavastaja:  Robert Scharfenberg Carl Haacker
Pääosat:  Hertha Thiele Ernst Busch Martha Wolter
Valmistustiedot
Valmistusmaa:  Saksa
Tuotantoyhtiö:  Prometheus Film Praesens-Film
Ensi-ilta:  Neuvostoliitto: 14. toukokuuta 1932 Saksa: 30. toukokuuta 1932
Kesto:  74 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Kuhle Wampe (koko nimi on Kuhle Wampe oder Wem gehört die Welt) on saksalainen elokuva vuodelta 1932. Sen aiheena on työttömyys ja vasemmistopolitiikka Weimarin tasavallassa.
Aiheesta muualla

elokuva ladattavissa tai katsottavissa The Internet Archive -sivustolla]
Kuhle Wampe Elonet.
Kuhle Wampe Internet Movie Databasessa (englanniksi)
Le Perray-en-Yvelines

Le Perray-en-Yvelines on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 6388. Le Perray-en-Yvelinesin pinta-ala on 13 km².
Leon Herbert

Leon Herbert on brittiläinen näyttelijä. Hän on näytellyt muun muassa elokuvissa Batman (1989), Alien 3 (1992) ja Dark Floors (2008). Vuonna 2003 ilmestyi hänen itse ohjaama ja käsikirjoittama elokuva, Emotional Backgammon, jossa Herbertillä oli myös keskeinen näyttelijänrooli.
Aiheesta muualla

Leon Herbert Internet Movie Databasessa. (englanniksi)
Leon Herbertin esittely Dark Floors -elokuvan sivuilla (Arkistoitu – Internet Archive)
Panssarikolonna

| Panssarikolonna Sotajumala |
| --- | --- | --- |

EP-levyn tiedot
 Julkaistu: 2003
 Tyylilaji: death metal
 Kesto: 10.49
 Levy-yhtiö: Woodcut Records
Sotajumalan muut julkaisut
| Sotajumala (demo) 2001 | Panssarikolonna 2003 | Death Metal Finland 2004 |
Panssarikolonna on suomalaisen death metal -yhtye Sotajumalan EP-levy, joka on julkaistu vuonna 2003.
Kappaleet

Panssarikolonna – 2.48
Sodan kauhu – 2.55
Nimettömäksi jäänyt – 2.28
Verimaa, Isänmaa – 2.38
Kokoonpano

Teijo Hakkola – laulu
Kosti Orbinski – kitara
Jyrki Häkkinen – kitara
Tomi Otsala – bassokitara
Arttu Romo – rummut
Kokoonpano > Muut tekijät

Juha Saikkonen – tuottaja
Arttu Sarvanne – äänittäjä, miksaaja
Mika Jussila – masteroija
Ville Lapio – design
Arvostelut

Imperiumi: 8/10
Aiheesta muualla

Panssarikolonna Discogsissa. (englanniksi)
Albumi Panssarikolonna Encyclopaedia Metallum -sivustolla (englanniksi)
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Petäjäveräjät

| Petäjäveräjät Viikate |
| --- | --- | --- |

Studioalbumin tiedot
 Äänitetty : syksy 2011
 Studio : Music Bros-studio
 Julkaistu: 28. maaliskuuta 2012
 Formaatti: CD, LP
 Tuottaja(t): Kaarle Viikate & Miitri Aaltonen
 Tyylilaji: heavy metal, hard rock, rautalankamusiikki
 Kesto: 43.53
 Levy-yhtiö: Spinefarm Records
Listasijoitukset
  1. (14/2012)
Viikatteen muut julkaisut
| Kuutamo, kaiho ja katkeruus 2011 | Petäjäveräjät 2012 | Kymijoen lautturit 2013 |
Petäjäveräjät on Viikatteen 9. albumi, joka julkaistiin 28. maaliskuuta 2012 Spinefarm Recordsin kautta. Albumi on sijoittanut parhaimmillaan Suomen virallisella albumilistalla sijalle 1 (14/2012).
Kappaleet

Kaikki kappaleet kirjoittanut Kaarle Viikate ja sovittanut Viikate-yhtye ja Miitri Aaltonen.
Tähdet varjelkoon – 4.13
Se on kivi-iskelmää! – 3.52
Sysiässä – 4.41
Petäjäveräjä – 4.02
Kaitselmus – 4.33
Syysvedet – 4.40
Itkijänainen – 4.24
Työmies – 6.33
Taivas kielletty – 6.53
Kokoonpano

Arvo Viikate – sähkökitara, akustinen kitara
Ervo Viikate – bassokitara, taustalaulu, urut
Kaarle Viikate – laulu, sähkökitara, akustinen kitara
Simeoni Viikate – lyömäsoittimet
+
Miitri Aaltonen – tuottaja, äänitys ja miksaus (Music Bros-studio)
Arvosteluja

Desibeli.net:
Imperiumi.net: 7+/10
Kaaoszine.fi:
Nuorgam: 64/100
Rumba:
Soundi:
Aiheesta muualla

Petäjäveräjät Discogsissa. (englanniksi)
Albumi Petäjäveräjät Encyclopaedia Metallum -sivustolla (englanniksi)
Lauseke (kielitiede)

Lauseke on kielitieteessä yhdestä tai useammasta, yleensä peräkkäisestä sanasta koostuva lauseen rakenneosa, joka käyttäytyy ja liikkuu lauseessa yhtenä kokonaisuutena. Lausekkeen sisällä yksi sanoista on pääsana, jonka ympärille lausekkeen sisäinen hierarkia rakentuu. Tälle pääsanalle on tyypillistä, että sitä ei voi poistaa lauseesta vahingoittamatta sen rakennetta ja se voi myös edustaa lauseketta yksinäänkin, mikäli lauserakenteita halutaan yksinkertaistaa. Tyypillisiä pääsanoja ovat verbit ja substantiivit. Kun pääsanaa tarkastellaan edustusmerkityksessä lauseen tasolla, puhutaan edussanasta. Termillä ’pääsana’ puolestaan on hierarkkisuutta ja viittaussuhteita korostava vivahde. Käytännössä pääsana ja edussana ovat usein sama sana, mutta näkökulma vaihtuu termin mukaan.
Täydennykset ja vapaat määritteet

Pääsanaan liittyy usein myös täydennyksiä eli kielen yksiköitä, jotka pääsana vaatii käytössä ympärilleen. Ilman täydennyksiä lause jää vaillinaiseksi, ja yleensä synnynnäisen kielenpuhujan onkin helppo tunnistaa tällaiset lauseet ja sitä kautta eritellä puuttuvat täydennykset, sanat joita ilman lauseen sanoma jää viestyttämättä. Tyypillisiä täydennyksiä ovat verbin subjekti ja objekti. Pääsanan lisäksi lausekkeen sisältä löytyy vapaita määritteitä eli sanoja, jotka viittaavat pääsanaan ja antavat siitä lisäinformaatiota, mutta eivät ole lauseopillisesti välttämättömiä. Määritteitä ovat esimerkiksi jotkin adjektiivit substantiiveille ja adverbiaalit verbille. Huomion arvoista on, että samoin kuin ensin tutkimamme keskeiset lausekkeet voivat koostua useammista sanoista tai lauseista, myös määritteiden ja täydennyksien luomat osalausekkeet voivat olla moniosaisia ja pitkiäkin kokonaisuuksia. Pitkät määriteketjut muodostavat monisyisiä rakenteita, joiden viittaussuhteet monimutkistuvat.
Monisyistä lauserakennetta kuvataan usein graafisesti puukuvaimella tai tekstissä merkitsemällä sulut lausekkeiden ympärille:
Lauseketyypit

Lausekkeet jaetaan karkeasti substantiivi-, adjektiivi-, adverbi- ja verbilausekkeisiin sen mukaan, minkä sanaluokan sana lausekkeen pääsana on. Pääsanan sanaluokka sanelee myös sen, minä lauseenjäsenenä kyseinen lauseke voi toimia. Kaikki luokat jakaantuvat alaluokkiin semanttisten sekä syntaktisten ominaisuuksiensa perusteella.
Lentopallo (urheiluväline)

Moltenin valmistama lentopallo
Rantalentopallo
Lentopallo on lentopallossa käytettävä peliväline, joka on tarkoituksena saada vastustajan kenttäpuoliskon lattiaan pisteiden voittamiseksi. Normaalin lentopallon lisäksi on olemassa myös rantalentopalloon tarkoitettava pallo, joka on hieman erikokoinen kuin normaali lentopallo. Lentopallo koostuu kahdeksastatoista yhteen kiinnitetystä palasesta, jotka ovat synteettistä tai aitoa nahkaa.
Normaali lentopallo on ympärysmitaltaan 65-67 senttimetriä ja painaa 260-280 grammaa. Rantalentopallossa ympärysmitta on 66-68 senttiä ja paino sama kuin normaalissa lentopallossa. Tunnettuja lentopallovalmistajia ovat muun muassa Wilson Sporting Goods ja Mikasa, joka valmistaa pelipallon muun muassa kesäolympialaisiin ja MM-kilpailuihin.
Käännös suomeksi
Lihassärky

Lihassärky on kipua, joka tuntuu lihaksissa. Lihassärky voi olla paikallista, säteilevää tai koko lihaksen/lihasryhmän alueella tuntuvaa. Yleisiä syitä lihassärylle ovat lihasten ylikuormitus, vamma tai stressi. Lihassärky voi olla myös taudin, esimerkiksi influenssan oire. Liiallinen rasitus, yksipuolinen liikunta tai äkillinen isku voi saada aikaan kudosvaurion, joka johtaa lihaksen tulehtumiseen. Tulehdus saa lihaksen lähettämään kipusignaalin elimistölle.
Lihassäryn ehkäisy ja hoito

Lihassäryn ehkäisytoimenpiteisiin kuuluu keskeisenä osana lihasten alkuvenyttely ennen liikuntasuoritusta ja venyttely liikunnan jälkeen, koska se nopeuttaa lihasten palautumista. Hyvän peruskunnon ylläpito ehkäisee lihassärkyä, lisäksi tärkeänä osana ovat ergonominen ja monipuolinen työskentelyasento sekä taukoliikunta.
Lievän lihassäryn hoitoon on olemassa särkyä lievittäviä itsehoitotuotteita. Hierojalta saa lihashierontaa kipeytyneille tai jumiutuneille lihaksille. Pitkään kestävissä lihassäryissä pitää mennä lääkärin vastaanotolle.
Persona 4: Dancing All Night

| Persona 4: Dancing All Night |
| --- | --- |

Kehittäjä:  Atlus
Julkaisija:  Atlus
Ohjaaja:  Kazuhisa Wada
Tuottaja:  Kazuhisa Wada
Taiteilija:  Shigenori Soejima
Säveltäjä:  Shoji Meguro (käännä suomeksi)
Pelisarja:  Megami Tensei Shin Megami Tensei: Persona (alasarja)
Julkaistu:  PlayStation Vita JP 25. kesäkuuta 2015NA 29. syyskuuta 2015PAL 6. marraskuuta 2015PlayStation 4 JP 24. toukokuuta 2018NA 4. joulukuuta 2018EU 4. joulukuuta 2018
Lajityyppi:  rytmipeli
Pelimuoto:  yksinpeli
Ikäluokitus:  USK 12 
Alusta:  PlayStation Vita
Jakelumuoto:  PlayStation Vita -kortti
Lisää peliartikkeleitaVideopelien teemasivulla
Infobox OK    : 
Persona 4: Dancing All Night (jap. ペルソナ４ ダンシングオールナイト, Perusona 4: Danshingu Ōru Naito) on Atluksen kehittämä rytmipeli. Kyseessä on Megami Tensei -pelisarjaan kuuluvan Shin Megami Tensei: Persona -sarjan spin-off, jossa esiintyvät Persona 4:sta tutut hahmot. Tieto pelin ilmestymisestä julkistettiin marraskuussa 2013 samaan aikaan pelien Persona 5 ja Persona Q: Shadow of the Labyrinth julkistamisen kanssa.
Pelaaminen

Persona 4: Dancing All Night on rytmipeli, jossa Persona 4:n hahmot tanssivat Persona-pelisarjasta tuttujen laulujen uudelleenmiksattujen versioiden tahdissa. Peli jakautuu kahteen pelitilaan: tarinatilaan, jossa pelin tarina jakautuu useisiin musiikkinäyttämöihin sekä vapaa tanssi (Free Dance), jossa pelaajat voivat valita minkä tahansa avaamansa laulun ja kokeilla sen tahdissa tanssimista eri vaikeusasteilla, avaten onnistuneilla suorituksilla yhä enemmän lauluja.
Peliä pelataan neljällä nuolinäppäimellä, kolmio-, ympyrä- ja X-painikkeilla sekä analogisilla sauvoilla. Jokaisen tason aikana näytön keskelle ilmestyy kuvakkeita, jotka kertovat mitä painikkeita pelaajan on musiikin tahdissa painettava. Joskus pelaajan on painettava kahta painiketta yhtä aikaa tai pidettävä painikkeita pohjassa pidemmän aikaa. Painikekuvakkeiden lisäksi näytölle ilmestyy Scratch Ring -kuvakkeita, jotka kertovat, että pelaajan on liikutettava jompaa kumpaa analogisista sauvoista. Vaikka Scratch Ringien väliinjäämistä ei lasketa ohituksiksi, riittävän moneen pinkinväriseen Stratch Ringiin  reagoiminen sallii kunkin laulun tietyn osan aikana pääsyn Fever Mode -tilaan, sallien heidän ansaita ylimääräisiä pisteitä. Näytön yläosassa näkyvä hypemittari (Hype Gauge) osoittaa pelaajan tähänastisen onnistumisen ja laulun lopussa mittarin asteikko määrää kuinka pelaaja onnistui. Jos hypemittari on riittävän korkea Fever Mode -tilassa, Bond Fever aktivoituu ja eräs toinen pelin hahmoista voi liittyä mukaan tanssiin.
Suorittaessaan yhden laulun, pelaaja saa käyttöönsä pelin sisäistä valuuttaa ostaakseen uusia esineitä, asuja ja muita lisävarusteita. Osa on avattavissa vain tiettyjen suoritusten jälkeen, kuten tietty määrä suoritettuja lauluja tai tietty määrä tehtyjä ostoja. Asuja ja lisävarusteita voi käyttää muuttamaan hahmon ulkonäköä vapaa tanssi -pelitilan aikana. Esineitä taas voi käyttää muokkaamaan pelaamista niin, että siitä tulee joko helpompaa tai vaikeampaa, mikä kasvattaa tai vähentää jokaisesta tasosta saatavien pisteiden tai valuutan määrää. Lisää lauluja, asuja ja lisävarusteita on mahdollista ostaa ladattavien lisäsisältöjen kautta.
Äänirooleissa > Alkuperäiset

| 0 | 1 | 2 |
| --- | --- | --- |
|  Daisuke Namikawa  | … |  Yu Narukami   |
|  Rie Kugimiya  | … |  Rise Kujikawa   |
|  Minako Kotobuki  | … |  Kanami Mashita   |
|  Shōtarō Morikubo  | … |  Yosuke Hanamura   |
|  Yui Horie  | … |  Chie Satonaka   |
|  Tomokazu Seki  | … |  Kanji Tatsumi   |
|  Ami Koshimizu  | … |  Yukiko Amagi   |
|  Romi Paku  | … |  Naoto Shirogane   |
|  Kappei Yamaguchi  | … |  Teddie   |
|  Akemi Kanda  | … |  Nanako Dojima   |
|  Sayaka Ohara  | … |  Margaret   |
|  Kana Hanazawa  | … |  Marie   |
|  Mitsuaki Madono  | … |  Tohru Adachi   |
|  Saki Fujita  | … |  Hatsune Miku (puhe)   |
|  Vocaloid  | … |  Hatsune Miku (laulu)   |
|  Unshō Ishizuka  | … |  Ryotaro Dojima   |
|  Aya Uchida  | … |  Tanami Uesugi   |
|  Yoko Honna  | … |  Tomoe Sayama   |
|  Chiaki Omigawa  | … |  Sumomo Ujima   |
|  Kaori Ishihara  | … |  Nozomi Nakahara   |
|  Aya Hisakawa  | … |  Kyoka Ochimizu   |
|  Shunzō Miyasaka  | … |  tanssinopettaja   |
Äänirooleissa > Englanninkieliset

| 0 | 1 | 2 |
| --- | --- | --- |
|  Johnny Yong Bosch  | … |  Yu Narukami, Tohru Adachi   |
|  Ashly Burch  | … |  Rise Kujikawa   |
|  Rena Strober  | … |  Kanami Mashita   |
|  Yuri Lowenthal  | … |  Yosuke Hanamura   |
|  Erin Fitzgerald  | … |  Chie Satonaka   |
|  Matthew Mercer  | … |  Kanji Tatsumi   |
|  Amanda Winn-Lee  | … |  Yukiko Amagi   |
|  Valerie Arem  | … |  Naoto Shirogane   |
|  Sam Riegel  | … |  Teddie   |
|  Karen Strassman  | … |  Nanako Dojima   |
|  Marisha Ray  | … |  Margaret   |
|  Eden Riegel  | … |  Marie   |
|  J. B. Blanc  | … |  Ryotaro Dojima   |
|  Grant George  | … |  Minoru Inoue   |
|  Stephanie Sheh  | … |  Tanami Uesugi   |
|  Wendee Lee  | … |  Tomoe Sayama   |
|  Cassandra Lee Morris  | … |  Sumomo Ujima   |
|  Rachel Kimsey  | … |  Nozomi Nakahara   |
|  Kimberly Brooks  | … |  Kyoka Ochimizu   |
|  D. C. Douglas  | … |  tanssinopettaja   |
|  Michelle Ruff  | … |  Mikuratana-no-Kami   |
Aiheesta muualla

Persona 4: Dancing All Night MobyGamesissa (englanniksi)
Laguna Beach

Laguna Beach viittaa seuraaviin:
Laguna Beach, kaupunki Kalifornian osavaltiossa Yhdysvalloissa
Laguna Beach, asutuskeskus Floridan osavaltiossa Yhdysvalloissa
Laguna Beach: The Real Orange County, MTV:llä esitetty tositelevisio-ohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laguna Beach”, voi hakea sivunnimihaulla, laajalla sivunnimihaulla tai tekstihaulla.